stanford-oval/wikipedia huggingface dataset:
Dirijjan ePrix 2024
Viikonlopun aikataulu ja sää

| Päivä> Päivä.Dirijja I | Aikataulu> Paik..Dirijja I | Aikataulu> .Dirijja I | Sessio> Sessio.Dirijja I | Ilma> Ilma.Dirijja I | Rata> Rata.Dirijja I | Kosteus> Kosteus.Dirijja I |  |
| --- | --- | --- | --- | --- | --- | --- | --- |
| 25. tammikuuta | 17:55–18:45 | 16:55–17:45 | 1. vapaat harjoitukset |  |  |  |  |
| 26. tammikuuta | 12:55–13:45 | 11:55–12:45 | 2. vapaat harjoitukset |  |  |  |  |
| 26. tammikuuta | 15:20–16:43 | 14:20–15:43 | Aika-ajot |  |  |  |  |
| 26. tammikuuta | 20:03–21:30 | 19:03–20:30 | Kilpailu |  |  |  |  |
| Dirijja II | Dirijja II | Dirijja II | Dirijja II | Dirijja II | Dirijja II | Dirijja II |  |
| 27. tammikuuta | 12:55–13:45 | 11:55–12:45 | 3. vapaat harjoitukset |  |  |  |  |
| 27. tammikuuta | 15:20–16:43 | 14:20–15:43 | Aika-ajot |  |  |  |  |
| 27. tammikuuta | 20:03–21:30 | 19:03–20:30 | Kilpailu |  |  |  |  |
Lähde:
Ållongren i Finland

Ollongren-suvun aatelisvaakuna. Kahta tammenterhoa esittävä kuva-aihe oli jo Ållongren i Finland -suvun alkuperäisessä vaakunassa.
Ållongren i Finland eli Ollongren on vanha suomalainen aatelissuku. Suku on sammunut Suomessa eikä ole koskaan virallisesti kuulunut Suomen aateliin, mutta se elää nykyään Alankomaissa. Suvun nykyiset edustajat kirjoittavat nimen muodossa Ollongren.
Suvun esi-isä Olavi, Pepotin omistaja Porvoon pitäjässä, eli 1400-luvun keskivaiheilla. Niilo Olavinpoika mainitaan vuonna 1480 Porvoon pitäjän nimismiehenä. Tämän pojanpoika Niilo Pietarinpoika oli vuosina 1553–1555 Porvoon läänin voutina, mutta häntä syytettiin monista väärinkäytöksistä, kuten nimismiesvirkojen myynnistä sekä verojen kannosta suuremmilla ja suorituksesta pienemmillä puntareilla, ja hänet tuomittiin linnaoikeudessa Turussa ”kuninkaallisen majesteetin varkaana” hengiltä joulukuussa 1556. Ilmeisesti tuomiota ei kuitenkaan pantu täytäntöön ja hän sai omaisuudellaan ostettua henkensä, sillä hän kuoli vasta vuonna 1573. Hänen samanniminen pojanpoikansa, joka avioliittonsa kautta tuli Haikon kartanon herraksi, kirjoitettiin vuonna 1625 suvun puolesta Ruotsin ritarihuoneeseen, jolloin hän sai terhoja esittäneen vaakunansa mukaan nimen Ållongren i Finland. Ritarihuoneella ollut toinen Ållongren-suku sai nimen Ållongren i Östergötland. Suvun numeroksi tuli 115.
Suku korotettiin ritarihuoneella vuonna 1778 uudelleenperustettuun ritarisukujen luokkaan (riddarklassen). Suku sammui Ruotsiin kuuluneessa Suomessa mieslinjalta vuonna 1806. Suvun edustajia oli kuitenkin jäänyt vuoden 1743 Turun rauhan jälkeen Venäjään liitettyyn Vanhaan Suomeen. Tämän sukuhaaran edustajia eli Suomessa ainakin 1900-luvun alkuun saakka. Osa suvusta siirtyi 1800-luvulla muualle Venäjälle ja alkoi kirjoittaa nimensä muodossa Ollongren. Venäjän vallankumouksen jälkeen suvun edustajia muutti Hollannin Itä-Intiaan ja sieltä 1950-luvulla Alankomaihin, jossa suku elää edelleen. Hollantilaisen sukuhaaran päämies Alexander Ollongren merkittiin vuonna 2002 perheineen Hollannin aateliin.
Tunnettuja suvun jäseniä

Vladimir Ollongren (1867–?), upseeri Venäjän armeijassa, Sevastopolin kaupunginkomendantti, Bakun kaupunginprefekti
Alexander Ollongren (s. 1928), alankomaalainen tähtitieteilijä, Vladimir Ollongrenin pojanpoika
Kajsa Ollongren (s. 1967), alankomaalainen poliitikko, Alankomaiden puolustusministeri, Alexander Ollongrenin tytär
Äitinsä puolelta sukuun on kuulunut muun muassa voimistelunopettaja Elli Björkstén.
Kirjallisuutta

Falck, Henrik: Ållongren i Finland. Genos 1994: 139–140.
Aiheesta muualla

Ållongren i Finland, aatelissuku Europeana heraldica, Kansallisarkisto
Beach Boys’ Party!

| Beach Boys’ Party! The Beach Boys |
| --- | --- | --- |

Studioalbumin tiedot
 Äänitetty : 8.–27. syyskuuta 1965
 Julkaistu: 8. marraskuuta 1965
 Tuottaja(t): Brian Wilson
 Tyylilaji: Rock
 Kesto: 31.10
 Levy-yhtiö: Capitol Records
The Beach Boysin muut julkaisut
| Summer Days (And Summer Nights!!) 1965 | Beach Boys' Party! 1965 | Pet Sounds 1966 |
Beach Boys’ Party! on The Beach Boysin kymmenes albumi ja kolmas vuonna 1965 ilmestynyt levy. Joulumarkkinoille ilmestynyt levy oli äänitetty studiossa vaikka sillä annetaan vaikutelma, että se olisi äänitetty livetilanteessa juhlissa. Cover-albumi sisältää versiot muun muassa The Beatlesin lauluista ”Tell Me Why”, ”You’ve Got to Hide Your Love Away” ja ”I Should Have Known Better”, The Everly Brothersin laulusta ”Devoted to You” ja Phil Spectorin kappaleesta ”There’s No Other (Like My Baby)” sekä medleyn Beach Boysin omista kappaleista ”I Get Around” ja ”Little Deuce Coupe”.
Elokuussa 1965 Summer Days (and Summer Nights!!):n ilmestymisen jälkeen Beach Boysin johtohahmo Brian Wilson alkoi suunnitella uutta studioalbumia, josta oli tuleva Pet Sounds. Capitol Records pyysi uutta albumia lomakaudelle (ja Pet Sounds ei valmistuisi jouluksi). Koska yhtyeeltä oli edellisenä vuonna ilmestynyt jo livelevy Beach Boys Concert päädyttiin ”livejuhlat”-albumiin. Beach Boysilta oli myös jo ilmestynyt joululevy ja ajateltiin että hittikokoelmalevy antaisi vaikutelman hiipuvasta urasta. Syyskuun 1965 aikana yhtye harjoitteli ja äänitti uudempia ja vanhempia hittikappaleita (mukaan lukien uudelleenäänitetty The Rivingtonsin ”Papa-Oom-Mow-Mow”). Vaikka albumi on olevinaan liveäänitys, yksittäiset kappaleet äänitettiin erikseen ja nauru ja puheensorina lisättiin levylle jälkituotantovaiheessa.tarkistettava
Beach Boys’ Party!:lta ei ollut tarkoitus julkaista singlejä, sillä Brian Wilson valmisteli samaan aikaan julkaistavaksi singlenä kappaletta ”The Little Girl I Once Knew”. Julkaistujen kappaleiden lisäksi äänitettiin monia muitakin. Näitä olivat esimerkiksi Beatlesin ”Ticket To Ride”, kolme eri versiota The Rolling Stonesin ”(I Can't Get No) Satisfactionista”, versio Bob Dylanin ”Blowin’ in the Windistä”  ja laulu ”Riot In Cell Block #9” (jota soitettiin livenä 1970-luvun alussa ja joka julkaistiin nimellä ”Student Demonstration Time” albumilla Surf’s Up). Äänitykset ovat olleet saatavilla bootlegeinä.
Uuden singlen kekseliäs tapa käyttää taukoja ärsytti radioasemia, joten ”The Little Girl I Once Knew” jäi listasijalle 20. Sen sijaan tiskijukat alkoivat soittaa Party-levyn viimeistä kappaletta, versiota The Regentsin ”Barbara Annista”. Hyvien kuuntelijapalautteiden takia Capitol Records päätti julkaista sen singlenä joulukuussa 1965 ja single nousi listakakkoseksi alkuvuodesta 1966.
Beach Boys’ Party! nousi Yhdysvaltain listalla kuudenneksi. Britanniassa Beach Boys’ Party! ja yllätyshitti ”Barbara Ann” olivat yhtyeen siihen asti suurimmat menestyjät, molemmat nousivat Britannian listoilla kolmansiksi.
Kappaleet

| Ykköspuoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Hully Gully | Fred Smith/Cliff Goldsmith | Mike Love | 2.22 |  |  |  |  |  |
| 2. | I Should Have Known Better | John Lennon/Paul McCartney | Carl Wilson/Al Jardine | 1.40 |  |  |  |  |  |
| 3. | Tell Me Why | Lennon–McCartney | Jardine/C. Wilson | 1.46 |  |  |  |  |  |
| 4. | Papa-Oom-Mow-Mow | Carl White/Al Frazier/Sonny Harris/Turner Wilson Jr. | Brian Wilson/Love | 2.18 |  |  |  |  |  |
| 5. | Mountain of Love | Harold Dorman | Love | 2.51 |  |  |  |  |  |
| 6. | You’ve Got to Hide Your Love Away | Lennon–McCartney | Dennis Wilson | 2.56 |  |  |  |  |  |
| 7. | Devoted to You | Boudleaux Bryant | Love/B. Wilson | 2.13 |  |  |  |  |  |
| Kakkospuoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Alley Oop | Dallas Frazier | Love | 2.56 |  |  |  |  |  |
| 2. | There’s No Other (Like My Baby) | Phil Spector/Leroy Bates | B. Wilson | 3.05 |  |  |  |  |  |
| 3. | Medley: I Get Around/Little Deuce Coupe | Brian Wilson/Mike Love/Roger Christian | Love | 3.12 |  |  |  |  |  |
| 4. | The Times They Are a-Changin’ | Bob Dylan | Jardine | 2.23 |  |  |  |  |  |
| 5. | Barbara Ann | Fred Fassert | B. Wilson/Dean Torrence | 3.23 |  |  |  |  |  |
Siegberg

Siegberg on suomalainen sukunimi, joka on muun muassa seuraavilla henkilöillä:
Artur Siegberg (1862–1948), lyseon lehtori ja kuoromies
Carl-Johan Siegberg (1944–2012), lääkäri ja sotakirurgi
Inni Siegberg (1892–1965), taidemaalari
Siiri Siegberg (1890–1940), suomentaja ja sanakirjan tekijä
Väinö Siikaniemi (ent. Siegberg, 1887–1932), keihäänheittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tšekin alle 20-vuotiaiden jääkiekkomaajoukkue

| Tšekin alle 20-vuotiaiden jääkiekkomaajoukkue |
| --- | --- |

Liitto:  Tšekin jääkiekkoliitto
Valmentaja:   Patrik Augusta
Eniten pisteitä:  Jiří Kulich (18)
Ensimmäinen ottelu
  Venäjä 5–1  Tšekki   (Ostrava, Tšekki; 26. joulukuuta 1993)lähde? 
Suurin voitto
  Tšekki 14–3  Saksa   (Red Deer, Kanada; 10. tammikuuta 2004)lähde? 
Suurin tappio
  Ruotsi 10–1  Tšekki   (Regina, Kanada; 18. joulukuuta 2009)lähde? 
Tšekin alle 20-vuotiaiden jääkiekkomaajoukkue edustaa Tšekkiä jääkiekon nuorten maailman­mestaruus­kilpailuissa ja muissa kansainvälisissä nuorten otteluissa. Joukkue on voittanut maailmanmestaruuden vuosina 2000 ja 2001.
Sijoitukset maailmanmestaruuskilpailuissa

| --- | --- |
 1994 – 5.  1995 – 6.  1996 – 4.  1997 – 4.  1998 – 4.  1999 – 7.  2000 – kultaa  2001 – kultaa  2002 – 7.  2003 – 6.  2004 – 4.  2005 – pronssia  2006 – 6.  2007 – 5.  2008 – 5.  2009 – 6. :  2010 – 7.  2011 – 7.  2012 – 5.  2013 – 5.  2014 – 6.  2015 – 6.  2016 – 5.  2017 – 6.  2018 – 4.  2019 – 7.  2020 – 7.  2021 – 7.  2022 – 4.  2023 – hopeaa  2024 – pronssia  2025 – pronssia
Aiheesta muualla

Tšekki nationalteamsoficehockeyssä (englanniksi)
Jääkiekon nuorten maajoukkueet
| --- | --- |
Eurooppa:  Alankomaat ·  Belgia ·  Bulgaria  ·  Espanja  ·  Irlanti ·  Islanti ·  Iso-Britannia ·  Italia ·  Itävalta ·  Kreikka ·  Kroatia ·  Latvia ·  Liettua ·  Luxemburg ·  Norja ·  Puola ·  Ranska ·  Romania ·  Ruotsi ·  Saksa ·  Serbia ·  Slovakia ·  Slovenia ·  Suomi ·  Sveitsi ·  Tanska ·  Tšekki  ·   Ukraina ·  Unkari · Viro  ·  Valko-Venäjä (Suljettu ulos toistaiseksi) ·  Venäjä (Suljettu ulos toistaiseksi)
Amerikka:  Jamaika ·  Kanada ·  Meksiko ·  Yhdysvallat
Aasia:  Arabiemiraatit ·  Armenia ·  Etelä-Korea ·  Filippiinit · Indonesia · Intia ·  Israel ·  Japani ·  Kazakstan  ·  Kiina ·  Kirgisia ·  Kuwait ·  Malesia · Mongolia · Pohjois-Korea ·  Taiwan ·  Thaimaa · Turkki
Oseania:  Australia ·  Uusi-Seelanti
Afrikka:  Etelä-Afrikka
Entiset joukkueet: Jugoslavia · Neuvostoliitto & Itsenäisten valtioiden yhteisö · Serbia ja Montenegro · Tšekkoslovakia
Hjalmar Ahlroth

Karl Hjalmar Ahlroth (8. joulukuuta 1876 Heinola – 1. heinäkuuta 1935 Säkkijärvi) oli yksi suomalaisen yleisurheilun pioneereista, joka kunnostautui erityisesti keihäänheitossa ja kuulantyönnössä, mutta myös painissa ja soudussa. Hän saavutti toukokuussa 1898 Kaisaniemessä pidetyissä Reippaan urheilukilpailuissa ensimmäisen sijan kahden käden keihäänheitossa ja oli kuulantyönnössä toinen. Seuraavana vuonna elokuussa pidettiin Hesperian puistossa kisat, joissa Hjalmar Ahlroth säilytti edellisen vuoden sijansa. Samana vuonna hän sijoittui keihäässä kansainvälisissä tilastoissa neljännelle sijalle.
Hjalmar Ahlroth oli alusta alkaen mukana suomalaisessa voimistelu- ja urheiluseura Reippaassa sekä yksi sen johtokunnan jäsenistä. Seura perustettiin Helsinkiin 1897. Hjalmar Ahlroth siirtyi sittemmin Säkkijärvelle Lavolaan, jossa hän kilpaili Wiipurin Reippaan riveissä.
Tornihuhu

Tornihuhu (tai tornari, aikaisemmin sotilashuhu) on Puolustusvoimain varusmiesten ja kantahenkilökunnan välityksellä leviävä kulkupuhe.
Samat tarinat kerrotaan totena aina uudelle alokaserälle, ja kun varusmiehet sitten myöhemmin siirtyvät reserviin, kertomukset siirtyvät mukana. Osa tornihuhuista on hyvinkin vanhoja, jopa Puolustusvoimien alkuvuosikymmeniltä tai sodan ajalta, eikä ole harvinaista, että poika tai nykyisin myös tytär kertoo isälleen sellaisen huhun tai tarinan, jonka tämä on jo aikaisemmin kuullut omana varusmiesaikanaan.
Seuraavat tarinat ovat melko suosittuja:
»Kuulin autonkuljettajalta, että vääpeli Aki Häky (nimi keksitty) on koulutuskiellossa sen takia, että se oli ollut päivystävänä upseerina ja suuttunut ruokalassa, kun varusmiehet olivat ruokaillessaan keskustelleet liian kovaäänisesti. Vääpeli oli ottanut pistoolin ja ampunut laukauksen ruokalan kattoon ja kirjoittanut varuskunnan vartiopäiväkirjaan seuraavaa: "Hiljensin ruokalan, käytin yhden laukauksen".»
»Kuulin alikersantilta, että luutnantti Lasse Teräväinen (nimi keksitty) on ylenemiskiellossa, kun poistutti lomalle lähteviä varusmiehiä pyörävajan katolta. Se joka ei poistunut sai rangaistuksen tottelemattomuudestaan ja se joka hyppäsi ei päässyt lomalle, koska joutui sotilassairaalaan. Lomalle pääsi vain yksi, joka käytti tikkaita.»
Tapahtumien todennäköisyys on pieni, sillä henkilökuntaan kuuluvat eivät todennäköisesti ota riskiä ylenemismahdollisuuksiaan ojennettavalla tai rangaistavalla teolla. Kyseisistä teoista joutuisi myös rikosoikeudelliseen vastuuseen. Suomen armeijassa ei myöskään tunneta termiä ylenemiskielto.
Ensimmäinen tarina elää muun muassa entisen kansanedustaja Tony Halmeen vuoden 1998 kirjassa Jumala armahtaa, minä en. Tarinat ovat esimerkkejä siitä, kuinka tornihuhut syntyvät, paisuvat ja leviävät varuskunta- ja armeijaympäristön ulkopuolella saadessaan jalansijan oikeanlaisen kohderyhmän keskuudessa.
Yleinen tornihuhu on, että nelinkertainen olympiavoittaja Lasse Virén olisi juossut varuskunnan Cooperin testin ennätystuloksen. Tulos olisi ollut 4 700 m ja tuloksen rikkomisesta saisi kuntoisuusloman. Todellisuudessa Lasse Virén palveli Santahaminassa ja tuolloin käytössä ollut juoksutesti oli pituudeltaan 15 minuuttia.
Tornihuhun kaltaisia ovat maaseututarinat sekä kaupunkitarinat eli urbaanit legendat.
Aiheesta muualla

Wikisitaateissa on kokoelma sitaatteja aiheesta .
Mitä oli sotilaiden ruokaan lisätty jarru? Tiede 5.6.2007
Wild Honey

| Wild Honey The Beach Boys |
| --- | --- | --- |

Studioalbumin tiedot
 Julkaistu: 18. joulukuuta 1967
 Formaatti: LP
 Tuottaja(t): The Beach Boys
 Tyylilaji: soul, R&B
 Kesto: 23.58
 Levy-yhtiö: Capitol
The Beach Boysin muut julkaisut
| Smiley Smile 1967 | Wild Honey 1967 | Friends 1968 |
Wild Honey on The Beach Boysin albumi vuodelta 1967. Sillä Brian Wilson luovutti osittain tuottajan paikkansa yhtyeen muille jäsenille. Beach Boysin uran ensimmäisen levyn jälkeisistä julkaisuista aina Pet Soundsiin ja Smile-projektiin saakka Brian oli paitsi tuottanut myös säveltänyt ja sovittanut itse lähes kaiken yhtyeen materiaalin. Smile-projektin kariuduttua hän antoi myös muille jalansijaa, mutta oli yhä itsekin mukana tuottamisessa ja sävelsi kappaleita myös yhtyeen uusille julkaisuille.
Kappaleet

Kaikki kappaleet kirjoittaneet Brian Wilson ja Mike Love, ellei toisin mainittu.
Wild Honey – 2.37
Aren't You Glad – 2.16
I Was Made to Love Her – 2.05 (säv. Henry Cosby, Sylvia Moy, Lola Mae Hardaway, Stevie Wonder)
Country Air – 2.20
A Thing or Two – 2.40
Darlin' – 2.12
I'd Love Just Once to See You – 1.48
Here Comes the Night – 2.41
Let the Wind Blow – 2.19
How She Boogalooed It – 1.56 (säv. Mike Love, Bruce Johnston, Al Jardine, Carl Wilson)
Mama Says – 1.05
Arvostelut

AllMusic:
Friends (The Beach Boysin albumi)

| Friends The Beach Boys |
| --- | --- | --- |

Studioalbumin tiedot
 Äänitetty : helmi–huhtikuu 1968
 Julkaistu: 24. kesäkuuta 1968
 Formaatti: LP
 Tuottaja(t): The Beach Boys
 Tyylilaji: pop
 Kesto: 25.30
 Levy-yhtiö: Capitol
The Beach Boysin muut julkaisut
| Wild Honey 1967 | Friends 1968 | Best of The Beach Boys Vol. 3 1968 |
Friends on The Beach Boysin vuonna 1968 julkaistu albumi. Albumilla Dennis Wilson nousi ensimmäisen kerran merkittävään lauluntekijän rooliin.
Friends on julkaistu yhdessä albumin 20/20 kanssa yhdellä CD:llä, joka sisältää myös bonusraitoja samalta ajalta.
Kappaleet

Meant for You – 0.38 (säv. Brian Wilson, Mike Love)
Friends – 2.30 (säv. Brian Wilson, Carl Wilson, Dennis Wilson, Al Jardine)
Wake the World – 1.28 (säv. Brian Wilson, Al Jardine)
Be Here in the Mornin' – 2.16 (säv. Brian Wilson, Carl Wilson, Mike Love, Dennis Wilson, Al Jardine)
When a Man Needs a Woman – 2.06 (säv. Brian Wilson, Dennis Wilson, Carl Wilson, Al Jardine, Steve Korthof, Jon Parks)
Passing By – 2.23 (säv. Brian Wilson)
Anna Lee, the Healer – 1.51 (säv. Brian Wilson, Mike Love)
Little Bird – 1.57 (säv. Dennis Wilson, Steve Kalinich, Brian Wilson)
Be Still – 1.22 (säv. Dennis Wilson, Steve Kalinich)
Busy Doin' Nothin' – 3.04 (säv. Brian Wilson)
Diamond Head – 3.37 (säv. Al Vescovo, Lyle Ritz, Jim Ackley, Brian Wilson)
Transcendental Meditation – 1.49 (säv. Brian Wilson, Mike Love, Al Jardine)
Arvostelut

AllMusic:
Yung Lean

| Yung Lean |
| --- | --- |

Henkilötiedot
Syntynyt: 18. heinäkuuta 1996 (ikä 28) Tukholma, Ruotsi 
Ammatti:  Muusikko Lauluntekijä Tuottaja
Muusikko
Taiteilijanimi:  Yung Lean jonatan leandoer127 jonatan leandoer96
Laulukielet:  englanti ruotsi
Aktiivisena:  2010–
Tyylilajit:  Hip-Hop Cloud Rap Emo Rap Soundcloud Rap Sadcore Dream Pop
Levy-yhtiöt:  Sad Boys Entertainment Mishka NYC Sky Team YEAR0001
Aiheesta muualla
Kotisivut
  [ Muokkaa Wikidatassa ] [ ohje ]  
Yung Lean, oikealta nimeltään Jonatan Aron Leandoer Håstad(s. 18. heinäkuuta 1996 Tukholma), on ruotsalainen muusikko, lauluntekijä ja tuottaja. Yung Lean tuli tunnetuksi vuonna 2013 kappaleellaan Ginseng Strip 2002, joka nousi viraaliksi Youtubessa . Myöhemmin samana vuonna hän julkaisi ensimmäisen mixtapensa Unknown Death 2002, sekä heti seuraavana vuonna ensimmäisen studioalbuminsa Unknown Memory. Vuonna 2016 Yung Lean julkaisi toisen mixtapensa Frost God ja samana vuonna myös toisen studioalbuminsa Warlord. Vuonna 2017 hän julkaisi kolmannen studioalbuminsa Stranger, sekä vuonna 2018 kolmannen mixtapensa Poison Ivy. Yung Leanin neljäs studio albumi Starz julkaistiin vuonna 2020. Hänellä on myös sivuprojekti nimellä jonatan leandoer127, joka vaihtui nimeen jonatan leandoer96 alkuvuodesta 2019.
Varhainen elämä

Håstad syntyi 18. heinäkuuta vuonna 1996 Tukholmassa Kristoffer Leandoerille, joka on ruotsalainen runoilija, fantasiakirjailija, ranskankielisen kirjallisuuden kääntäjä ja kustantamon omistaja , ja Elsa Håstadille, joka on Venäjällä, Vietnamissa ja Etelä-Amerikassa toimivien LGBT-ryhmien kanssa työskentelevä ihmisoikeusaktivisti. Håstad vietti varhaisen lapsuutensa Minskissä, Valko-Venäjällä, jonne hänen perheensä muutti, jotta Håstadilla olisi samanlainen lapsuus kuin hänen äidillään. Hänen äidinpuoleinen isoisänsä on britannianjuutalainen näytelmäkirjailija Arnold Wesker .
He palasivat Ruotsiin ja asettuivat asumaan Tukholmaan Håstadin ollessa noin 3-5-vuotias. Hän kasvoi Södermalmin kaupunginosassa ja puhui ruotsia ja venäjää. Lukion aikana Håstad joutui usein vaikeuksiin huumeiden ja graffitien takia. Hän työskenteli myös paikallisessa McDonald'sissa . Hän sai 15-vuotiaana ehdollisen rangaistuksen kannabiksen polttamisen vuoksi.
Nuoruudessaan hän alkoi kiinnostua hip hop -musiikista ja hänen varhaisia vaikuttajiaan olivat 50 Centin Get Rich Or Die Tryin', The Latin Kingsin Mitt Kvarter ja Nasin Illmatic albumit .
Ura > 2012-2013: Uran alku, Lavender ja Unknown Death 2002

Vuonna 2012 Håstad tapasi Tukholmalaisessa puistossa Yung Shermanin ja Yung Gudin, he ystävystyivät, kun huomasivat että pitävät samanlaisesta musiikista . Ryhmä tukholmalaisia artisteja, joista myöhemmin muodostui Drain Gang, kuuluivat tuolloin myös Hasch Boysiin.
Kun moni Hasch Boysin jäsenistä alkoi menettää kiinnostuksen ryhmää kohtaan, Håstad, Sherman ja Gud päättivät erota ja perustaa kolmestaan oman ryhmän, Sad Boysin . Vuonna 2012 Yung Gud ja Yung Sherman tuottivat ja miksasivat samalla kun Yung Lean oli alkanut kirjoittaa sanoituksia ja äänittää niitä tilapäisessä studiossa hänen kellarissaan. He jakoivat tekemäänsä musiikkia Soundcloudissa ja Tumblrissa , joissa Yung Lean alkoi kerätä suurta seuraajakuntaa . Sad Boys esiintyi ensimmäisen kerran Göteborgissa, Ruotsissa 5. toukokuuta 2013.
Yung Lean tuli laajalti tunnetuksi kun musiikkivideo hänen kappaleestaan Ginseng Strip 2002 tuli viraaliksi, keräten 24 miljoonaa näyttökertaa Youtubessa heinäkuussa 2013 . Samana vuonna tuli ulos hänen ensimmäinen virallinen julkaisu Unknown Death 2002, sekä EP Lavender, joka sisälsi kappaleen Ginseng Strip 2002 yhdessä muiden kappaleiden kanssa, jotka eivät päätyneet mixtapelle Unknown Death 2002. Consequence of Sound listasi kappaleen Ginseng Strip 2002 sijalle 44 listallaan "Top 50 Songs of 2013", kun taas Unknown Death 2002 oli Viben listalla "The 10 Most Overlooked Debut Rap Mixtapes of 2013".
Vuonna 2013 Yung Lean ja Sad Boys tekivät Euroopankiertueen. Myöhemmin samana vuonna Yung Lean oli Acclaim Magazinen vieraana "Small Talk"-osiossa, jossa häneltä kysyttiin laajalti satunnaisia asioita kuten lempikrapulalääkettä ja hänen tietokoneensa taustakuvaa.
Ura > 2014-2016: Unknown Memory ja Warlord

Vuonna 2014 Yung Lean ja Sad Boys aloittivat White Marble Tour-kiertueen Euroopassa, esiintyen 24 kaupungissa. Pian kiertueen jälkeen Sad Boys julkaisi tulevan Black Marble Tour-kiertueen, joka sisälsi useita esityksiä ympäri Pohjois-Amerikkaa. Ensimmäinen esitys oli Webster Hallissa New York Cityssä ja se sai hyvän vastaanoton lehdistöltä, kuten XXL:ltä ja The New York Timesiltä.
Yung Lean esiintyi Studio PSL:ssä toukokuussa 2014 ja oli yksi viidestä ehdokkaasta P3 Guldin Hip Hop/Soul -kategoriassa.
Yung Lean julkaisi ensimmäisen kokopitkän albuminsa Unknown Memoryn 23. syyskuuta 2014. Albumin yhteydessä tehtiin kiertueet Pohjois-Amerikassa ja Euroopassa, jotka alkoivat 1. joulukuuta New Yorkista lähes loppuunmyydyllä esityksellä Webster Hallin päälavalla.
Yung Lean julkaisi toisen kokopitkän albuminsa WarLordin, 25. helmikuuta 2016. Hän julkaisi myös vaatemalliston, Sad Boys Entertainmentsin. Håstad oli mallina Calvin Kleinin AW16 kampanjassa heinäkuussa 2016. Warlord amerikankiertueen aikana hänen kiertuebussiaan kohti ammuttiin Pennsylvaniassa. Håstad on myös vierailijana Frank Oceanin levyllä Blonde, jolla hän on taustalaulajana kappaleilla Godspeed ja Self Control. Håstadin osuudet levylle äänitettiin Frank Oceanin asunnossa Lontoossa hänen ollessaan 17-vuotias.
Yung Lean julkaisi yllätyksenä kappaleen Hennessy & Sailor Moon yhdessä Bladeen kanssa 25. lokakuuta 2016. 14. joulukuuta 2016 hän julkaisi mixtapen Frost God, joka sisälsi kahdeksan kappaletta mukaan lukien kappaleet Hennessy & Sailor Moon, sekä Crystal City yhdessä A$AP Fergin kanssa.
Vuonna 2016 Yung Lean julkaisi myös sivuprojektin Psycopath Ballads nimellä jonatan leandoer127, jota myytiin vain rajoitettu sadan kappaleen erä kasetteina.
Ura > 2017-2019: Stranger, Poison Ivy ja Nectar

Yung Lean julkaisi kolmannen studioalbuminsa Stranger 10. marraskuuta 2017.
Ura > 2020–nykyinen: Starz ja In My Head

Yung Lean julkaisi singlen "Boylife in EU"  26. helmikuuta 2020 Whitearmorin tuottamana.
Yung Lean: In My Head dokumentti tuli ensi-iltaan Finnkinossa 9. joulukuuta 2020. Henrik Burmanin ohjaamana, dokumentti kertoo Håstadin urasta Stranger-albumin julkaisuun asti.
Diskografia

Yung Leanin diskografia
Diskografia > Studioalbumit

Unknown Memory (2014)
Warlord (2016)
Stranger (2017)
Starz (2020)
Psykos (2024) (mukana Bladee)
Diskografia > Mixtapet

Unknown Death 2002 (2013)
Frost God (2016)
Poison Ivy (2018)
Stardust (2022)
Diskografia > EP:t

Lavender (2013)
Käännös suomeksi